ТУСГАЙ ЗӨВШӨӨРЛИЙН ПРОГРАММЫН ШИНЭЧЛЭЛТИЙН ТАЛААР ХОЛБОГДОХ БАЙГУУЛЛАГУУДТАЙ САНАЛ СОЛИЛЦОВ
Зөвшөөрлийн цахим систем License.mn-ээр 2026.07-р сарын байдлаар 1905 аж ахуй нэгж байгууллагад Барилгын үйл ажиллагааны тусгай зөвшөөрөл олгосон бөгөөд цахим системтэй холбоотой сайжруулалтыг байнга хийж байгаа билээ. 
Уг ажлын хүрээнд  системийг улам боловсронгуй болгох, ИТА шилжилтийг цаг хугацаа хөнгөвчилсөн байдлаар шинэчлэлт хийх хүрээнд 2026.08.12-ны өдөр МБҮА ТББ-ын Гүйцэтгэх захирал М.Энхбаатар БХТ ТӨҮГ, Санхүү мэдээлэл технологийн төвийн холбогдох мэргэжилтнүүдтэй биечилсэн уулзалт хийж саналаа солилцон ажил хэрэг болгохоор тогтлоо. 
БҮАТЗ олгох үйл ажиллагааг 2019 онд хагас, 2021 оноос бүрэн цахимжуулж төрийн үйлчилгээний ХУР, ДАН, И-МОНГОЛ системүүдтэй холбож, барилгын салбарын нэгдсэн мэдээллийн санг бий болгон холбосон. Улмаар системийг улам сайжруулж 2025.09-р сараас Зөвшөөрлийн нэгдсэн систем Lisens.mn-д холбож хүний оролцоогүй, ил тод, нээлттэй, түргэн шуурхай үйлчилгээтэй, аливаа дундын зуучлалгүй, салбарын инженер, техникийн ажилтнуудын статистик тоон үзүүлэлтийг нэгтгэсэн билээ.
Дашрамд дурдахад МБҮА ТББ нь 2018 оноос “Барилга байгууламжийн зураг төсөл боловсруулах, барилгын ажил гүйцэтгэх, өргөх байгууламж, түүний эд ангийн үйлдвэрлэл, угсралт, засвар үйлчилгээг эрхлэх хуулийн этгээдэд барилгын үйл ажиллагааны тусгай  зөвшөөрөл олгох үйл ажиллагааг зохион байгуулах чиг үүргийг гүйцэтгэж эхэлсэн нь салбартаа төдийгүй бусад салбарт төр-хувийн хэвшлийн хамтын ажиллагааны САЙН ЖИШИГ болж, Дэлхийн банкны 2019 оны “DOING BUSINESS” индексийн үзүүлэлтээр Монгол Улсын БҮАТЗ олгох үйл ажиллагаа нь дэлхийн 190 орноос 29-р байранд ЭРЭМБЭЛЭГДСЭН юм. 
